**TEXTOS**

**As sucesivas abdicacións de Fernando VII e Carlos IV a favor de Napoleón e deste no seu irmán Xosé Bonaparte, xunto coa invasión das tropas francesas, provocaron en España numerosas pro- testas populares, creándose novas institucións de goberno –as Xuntas– que se encargaron de organizar a loita contra o francés e de tomar medidas para reformar o sistema político vixente. A necesidade de coordinar as súas actuacións fixo que as Xuntas Provinciais formasen a Xunta Suprema Central Gobernativa de España e Indias.**

*O Principado de Asturias, reunido na Xunta Xeral de representantes, en quen reside toda a soberanía polas particulares circunstancias (...), antes de caer na escravitude dun conquistador (...) e animado coa dor de ver nas cadeas dun tirano violador de todos os dereitos ao seu desgraciado rei Fernando VII e demais familia real, tomou neste día valorosamente as armas na súa defensa para recobrar a monarquía, cando non poidan as súas persoas (...).*

*Acude, pois, o Principado, por medio dos seus deputados con plenos poderes, a solicitar da V.M. os auxilios oportunos na presente situación.*

XUNTA XERAL DO PRINCIPADO DE ASTURIAS. **Carta** [ao rei Xurxo III de Gran Bretaña]. 26-5-1808

***As Xuntas de Goberno asumen a soberanía e organizan a resistencia***

***Galegos: chorastes a sorte do voso amable Fernando; arde nos vosos corazóns o horror á perfidia coa que foi seducido, temedes pola vosa sagrada relixión, (…) mirades xa na vosa imaxinación profanados os altares (…). Chegou o caso: o voso reino (…) resumiu a autoridade soberana, que en tales circunstancias lle compete por dereito, e fai dela o primeiro exercicio, condescendendo aos vosos desexos tan ruidosamente declarados. Tedes xa caudillo; tómanse as decisión máis vigorosas; correde pois ás armas, vamos defender a causa de Deus, o honor da nosa patria, as nosas vidas e facendas (…).***

***Galegos: alistádevos de dez a corenta anos, pois mellor é morrer pola vosa relixión e os vosos fogares e a vosa Patria, que ir cegos ao matadoiro por satisfacer unha ambición desmesurada.***

***XUNTA SUPREMA DO REINO DE GALICIA. Proclama. 5-6-1808***

***A Suprema Xunta Gobernativa do reino á Nación española.*** *Españois:*

*A Xunta Suprema Gobernativa, depositaria interina da autoridade suprema, dedicou os primeiros momentos que seguiron á súa formación ás medidas urxentes que o seu instituto e as circunstancias prescribían (…).*

*As Provincias de España indignadas, cun movemento súbito e solemne alzáronse contra os agresores, e xuraron perecer primeiro que someterse a tan ignominiosa tiranía.*

*O caso é único nos anais da nosa historia, imprevisto nas nosas leis, e case alleo dos nosos costumes. Cumpría dar unha dirección á forza pública, que correspondese á vontade e ós sacrificios do pobo; e esta necesidade creou as Xuntas Supremas nas Provincias, que reasumiron en si mesmas toda a autoridade, para afastar o perigo repelendo ó inimigo, e para conservar a tranquilidade interior.
(…) As súas Xuntas respectivas nomearon Deputados que concorresen a formar este centro de autoridade; e en menos tempo que o que gastara o maquiavelismo francés en destruír o noso antigo goberno, veuse aparecer un novo, moito máis temible para el, na Xunta Central que vos fala agora.*

**Manifesto da Xunta Central ós españois.** *Aranjuez, 26 de outubro de 1808*

Instalada a Xunta, volveu ó instante ó seu ánimo á consideración e gradación das súas atencións. Botar ó inimigo alén dos Perineos; obrigarlle a que nos devolva á persoa augusta do noso Rei e as do seu Irmán e Tío, recoñecendo a nosa liberdade e independencia, son os primeiros obxectos dos que a Xunta se cre encargada pola Nación (...)

Sabios españois... A Xunta, en vez de repugnar os vosos consellos, búscaos e deséxaos. Coñecemento e dilucidación das nosas antigas leis constitutivas (...) reformas que teñan que facerse nos códigos civil, criminal e mercantil; proxectos para mellorar a educación pública tan atrasada entre nós; arranxos económicos para a mellor distribución das rendas do Estado e a súa recadación; todo chama a vosa atención, e forma unha vasta serie de meditacións e de tarefas en que podedes manifestar o voso estudo e os vosos talentos”

**Manifesto da Xunta Central ós españois.** *Aranjuez, 26 de outubro de 1808*

**Durante a Guerra da Independencia e en paralelo ao enfrontamento co exército francés, moitos coincidían na necesidade de convocar as Cortes para coordinar as accións bélicas e para impoñer as reformas políticas que fosen necesarias, en ausencia do rei Fernando VII, polo que foron convocadas unhas Cortes, que finalmente foron reunidas en Cádiz, en 1810.**

*Chegou xa o tempo de aplicar a man a esta grande obra e de meditar as reformas que deben facerse na nosa administración (...). O rei noso señor don Fernando VII e no seu nome a Xunta Suprema Gobernativa do Reino, (...) decretou o que segue:*

*11. Que se restableza a representación legal e coñecida da monarquía nas súas antigas Cortes (...).*

*31. Que ademais (...) estenda a Xunta as súas investigacións aos obxectos seguintes para ilos propoñendo sucesivamente á nación xunta en Cortes: Medios e recursos para soster a santa guerra en que se encontra empeñada a nación (...). Medios de asegurar a observancia das leis fundamentais do reino. Medios de mellorar a nosa lexislación (...). Reformas necesarias no sistema de instrución e edu- cación pública (...). Parte que deben ter as Américas nas Xuntas de Cortes (...).*

*41. Para reunir as luces necesarias para tan importantes discusións, a Xunta consultará aos consellos, xuntas superiores de provincias, tribunais, concellos, cabidos, bispados e universidades e oirá os sabios e persoas ilustradas.*

XUNTA SUPREMA. **Real Decreto**. Sevilla, 22-5-1809 [castelán]

**Ante a convocatoria de Cortes, uns defendían a restauración e recuperación da tradición política española, fundamentada no catolicismo e no poder real auxiliado polas Cortes estamentais, pero outros, os liberais, querían realizar grandes cambios e transformacións, restrinxindo o poder real e establecendo unha nova constitución baseada na soberanía do pobo e na separación de poderes.**

*O primeiro obxecto que debe arrebatar a atención da nación xunta en Cortes é a santa relixión que profesamos. Estando a relixión como merece, estará gobernada a monarquía como se debe (…). A relixión católica é o único punto que desde un rei católico debe partir á dirección dos seus coidados e atencións. Ela é a primeira pauta do rei, e a principal adoración do vasallo. A relixión católica prescribe todas as obrigacións dun e doutros. Un rei ben instruído na relixión católica e celoso da súa honra será un bo príncipe, e un reino relixioso saberá defender, amar e respectar o seu rei.*

Francisco Antonio CEBRIÁN [bispo de Orihuela]. **Informe** [á Xunta Suprema sobre a convocatoria de Cortes]. 2-10-1809.

*Españois: non basta vencer exércitos inimigos para vivir felices. É necesario reformar as nosas institucións políticas se queremos evitar outra e máis veces os males que no día nos aflixen (…). Unha nación non pode prosperar sen un bo goberno, sen unha Constitución ou, o que é o mesmo, sen unhas leis fundamentais que ela mesma estableza e vele pola súa observancia.*

*Non creades que os reis veñen enviados de Deus aos pobos, como vos predican os que queren ser reis (…). A vontade dos pobos é a que fai os reis; e ela mesma desfainos cando estes abusan dos poderes que o pobo lles confiou. Un rei é un xeneral, un administrador nomeado pola nación para que vele sobre a súa defensa exterior, manteña a tranquilidade interior e promova a riqueza e prosperidade da nación e todos os seus habitantes. (…)*

*Unha monarquía hereditaria en cabeza de Fernando e os seus descendentes é a forma de goberno que debemos adoptar, pero baixo unha Constitución que modere e fixe os límites da autoridade real e arranxe as relacións que debe haber entre a nación e o rei.*

Antonio PEÑA. **O voto dun español**. Agosto de 1808.

**Jovellanos negaba o carácter constituínte das Cortes, reivindicado por los liberais doceañistas en virtude do principio de soberanía nacional. Jovellanos afirma a existencia dunha Constitución histórica, que conta como piares básicos o Rei e As Cortes. Para Jovellanos a Monarquía hereditaria era a forma de goberno secularmente respectada polos españois, era unha «herexía política» dicir que a soberanía residía na Nación'. A Nación só podía aspirar ó dereito de «supremacía». no poder que se reservaba a Nación a formar parte das tarefas lexislativas, xunto ó Rei e a través das Cortes, así como a de obrigar ó Monarca a cumprir as condicións do pacto realizado entre ambas partes, que se recollía nas Leis fundamentais do reino. O dereito de «supremacía» permitía incluso á Nación resistir ó Monarca pola forza e «romper pola súa parte a carta dun pacto xa abertamente quebrantado pola do seu contratante, recobrando así (a Nación) os seus dereitos primitivos». En virtude da súa «supremacía» a Nación podería reasumir —como sucedeu en 1808— a plenitude do poder, interinamente, mentres durase a ausencia do Monarca".**

«E aquí notarei que oio falar moito de facer nas mesmas Cortes unha nova Constitución e aínda executala, e nisto si que, ó meu xuízo, habería moito inconveniente e perigo. ¿Por ventura non ten España a súa Constitución? Tena, sen dúbida, porque ¿que outra cousa é unha Constitución que o conxunto de leis fundamentais que fixan os dereitos do soberano e dos súbditos e os medios saudables para preservar uns e outros? ¿E quen dubida que España ten estas leis e as coñece? ¿Hai algunhas que o despotismo atacase e destruíse?, Restablézanse. ¿Falta algunha medida saudable para asegurar a observancia de todas? Establézanse. Tal será sempre neste punto o meu ditame sen que asinta a outros que so pretexto de reformas traten de alterar a esencia da Constitución española. O contrario non cabe no poder de V. M. , que xurou solemnemente observar as leis fundamentais do reino, nin nos votos da Nación...»

**Jovellanos. Memoria en defensa da Xunta Central. 1811.**

**Nas Cortes de Cádiz os liberais defenderon unha monarquía representativa e limitada baseada na soberanía da nación, na defensa dos dereitos individuais, na división de poderes e na partici- pación dos cidadáns na elaboración das leis, a través dos seus representantes.**

*Todos e cada un dos cidadáns que compoñen a sociedade teñen dereito para intervir no establecemento das leis, por residir neles a soberanía. Pero como de verificalo indistinta e colectivamente as discusións se eternizarían e o desconcerto sería o resultado; de aquí a necesidade de constituír o poder lexislativo da nación (...).*

*O corpo lexislador deberá constar de individuos elixidos libre e espontaneamente polo pobo, en número proporcional á poboación do Estado, que teñan a calidade de cidadáns, e cuxa conduta non desmereza tan alta confianza. Estes serán os representantes da nación, depositarios da súa confian- za, órganos da súa vontade e a cuxos desvelos se confiará a formación das leis (...).*

*Ás Cortes, ou sexa o corpo lexislativo, corresponde formar a Constitución, sancionar a integrida- de da Nación, mudar ou confirmar as súas actuais divisións (...); estender os códigos civil, crimi- nal, económico e de rendas; determinar as relacións entre a Igrexa e o Goberno; arranxar os pla- nos de ensino; confirmar ou derrogar os tribunais actuais (...); e por último establecer o sistema militar.*

Xosé CANGA ARGÜELLES. **Reflexións sociais ou idea para a Constitución española que un patriota ofrece aos representantes de Cortes**. 1811

**Ademais da elaboración da Constitución, as Cortes de Cádiz desenvolveron un intenso labor lexislativo que se concretou na promulgación de numerosos decretos cos que tentaron transformar, de acordo cos principios liberais, as estruturas xurídicas e políticas vixentes.**

*Os deputados que compoñen este Congreso, e que representan á nación española, decláranse lexitimamente constituídos en Cortes xerais e extraordinarias e que reside nelas a soberanía nacional.*

*As Cortes (...) recoñecen, proclaman e xuran de novo polo seu único e lexítimo rei ao señor don Fernando VII de Borbón; e declaran nula, de ningún valor nin efecto a cesión da Coroa que se di feita a favor de Napoleón, non só pola violencia que interveu naqueles actos inxustos e ilegais, senón principalmente por faltarlle o consentimento da nación.*

*Non convindo queden reunidos o poder lexislativo, o executivo e o xudicial, declaran as Cortes xerais e extraordinarias que se reservan o exercicio do poder lexislativo en toda a súa extensión*

CORTES DE CÁDIZ. **Decreto I.** 24-9-1810

*Art.1º. Todos os corpos e persoas particulares, de calquera condición e estado que sexan, teñen liberdade de escribir, imprimir e publicar as súas ideas políticas, sen necesidade de licenza, revisión ou aprobación ningunha anterior á publicación, baixo as restricións e responsabilidades*

CORTES DE CADIZ. **Decreto 9**. 10-11-1810

*Art.1. Desde agora quedan incorporados á nación todos os señoríos xurisdicionais (...).*

*Art.4. Quedan abolidos os ditados de vasalos e vasalaxe e as prestacións, tanto reais como persoais, que teñan a súa orixe en título xurisdicional, a excepción dos que procedan de contrato libre en uso do sagrado dereito da propiedade. (...)*

*Art.5. Os señoríos territoriais quedan desde agora como os demais dereitos de propiedade particular, se non son daqueles que, pola súa natureza, deben incorporarse á nación (....)*

*Art.7. Quedan abolidos os privilexios chamados exclusivos, privativos e prohibitivos que teñan a mesma orixe de seño- río, como son os de pesca, caza, forno, muíños, aproveitamento de augas, montes, e demais, quedando ao libre uso dos pobos, segundo o dereito común e as regras municipais establecidas en cada lugar*

*Art.14. En adiante, ninguén poderá chamarse señor de vasalos, exercer xurisdición, nomear xuíces nin usar de privile- xios e dereitos comprendidos neste Decreto.*

CORTES DE CÁDIZ. **Decreto LXXXII sobre incorporación dos señoríos xurisdicionais á nación**. 6-8-1811

*Art.2. O Tribunal da Inquisición é incompatible coa Constitución.*

CORTES DE CÁDIZ. **Decreto 223**. 22-2-1813

*No nome de Deus todopoderoso, Pai, Fillo e Espírito Santo, autor e supremo lexislador da sociedade. As Cortes xerais e extraordinarias da nación española (...) decretan a seguinte Constitución (...):*

*Art.1. A nación española é a reunión de todos os españois de ambos hemisferios. (...)*

*Art.3. A soberanía reside esencialmente na nación e polo mesmo pertence a esta exclusivamente o dereito de establecer as súas leis fundamentais. (...)*

*Art.4. A nación está obrigada a conservar e protexer (...) a liberdade civil, a propiedade e os demais dereitos lexítimos de todos os individuos que a compoñen. (...)*

*Art.8. Tamén está obrigado todo español, sen distinción ningunha, a contribuír en proporción dos seus haberes para os gastos do Estado. (...)*

*Art.12. A relixión da nación española é e será perpetuamente a católica, apostólica, romana, única verdadeira (...) e prohibe o exercicio de calquera outra.*

*Art.14. O goberno da nación española é a monarquía moderada hereditaria.*

*Art.15. A potestade de facer leis reside nas Cortes co rei.*

*Art.16. A potestade de facer executar as leis reside no rei*

*Art.17. A potestade de aplicar as leis en causas civís e criminais reside nos tribunais.*

*Art. 27. As Cortes son a reunión de todos os deputados que representan á Nación, nomeados polos cidadáns na forma que se dirá.*

*Art.131. As facultades das Cortes son: Propoñer e decretar as leis (...). Fixar os gastos*

*da Administración pública (...) Establecer anualmente as contribucións e impostos*

*(...) Protexer a liberdade política da imprenta (...) Facer efectiva a responsabilidade dos Secretarios de Despacho (...).*

*Art.172. As restricións da autoridade do rei son as seguintes: (...) Non pode impedir, baixo ningún pretexto, a celebración das Cortes (...), nin suspendelas, nin disolvelas, nin en maneira ningunha embarazar as súas sesións e deliberacións (...). Non pode o rei ausentarse do reino sen o consentimento das Cortes e, se o fixese, entendese que abdicou da Coroa. (...). Non pode impoñer por si contribucións (...).*

*Art. 248. Nos negocios comúns, civís e criminais non haberá máis que un só foro para toda clase de persoas*

*Art. 338. As Cortes establecerán e confirmarán anualmente as contribucións, sexan directas ou indirectas, provinciais ou municipais, subsistindo as antigas, ata que se publique a súa derrogación ou a imposición doutras.*

*Art. 339. As contribucións repartiranse entre todos os españois con proporción ás súas facultades, sen excepción nin privilexio algún.*

*Art.361. Ningún español poderá escusarse do servizo militar*

*Art. 362. Haberá en cada provincia corpos de milicias nacionais, compostos de habitantes de cada unha delas....*

*Art. 364. O servizo destas milicias non será continuo e só terá lugar cando as circunstancias o requiran.*

*Art. 371. Todos os españois teñen a liberdade de escribir, imprimir e publicar as súas ideas políticas*

***CONSTITUCIÓN DE 1812.***

**Tratado de Valençay (11 de setembro de 1813).**

 *(...) Art. 3º. A S.M. o Emperador dos franceses, rei de Italia, recoñece a Don Fernando e ós seus sucesores, segundo o orde de sucesión establecido polas leis fundamentais de España e das Indias.*

 *Art. 4º. S.M. o Emperador e rei recoñece a integridade do territorio de España, tal como existía antes da guerra actual*

 *Art. 5º. As provincias e prazas actualmente ocupadas polas tropas francesas serán entregadas no estado en que se atopen ós gobernadores e ás tropas españolas que sexan enviada polo rei.*

 *Art. 6º. S.M. O rei Fernando obrígase pola súa parte a manter a integridade do territorio de España, illas, prazas e presidios adxacentes, especialmente Mahón e Ceuta. Obrígase tamén a evacuar as provincias, prazas e territorios ocupados polos gobernadores e exército británico.*

 *(...) Art. 9º. Todos os españois adictos ó rei José, que lle serviron nos empregos civís ou militares, e que o seguiron, volverán ós honores, dereitos e prerrogativas de que gozaban; todos os bens dos que foran privados lles serán restituídos. Os que quixeran permanecer fóra de España terán un prazo de dez anos para vender os seus bens e tomar todas as medidas necesarias para o seu novo domicilio. Seranlles conservados os seus dereitos ás sucesións que poidan pertencerlles e poderán gozar dos seus bens e dispor deles sen estar suxeitos ó dereito do fisco ou de calqueroutro dereito.*

**En 1814, tras a derrota francesa, Fernando VII retornou a España e, pouco despois, decretou a supresión da Constitución de Cádiz, medida que contou co apoio dos absolutistas.**

*As Cortes (...) no mesmo día da súa instalación (...) despoxáronme da soberanía, pouco antes recoñe- cida polos mesmos deputados, atribuíndoa nominalmente á nación para apropiarse para si eles mesmos e dar a esta, despois sobre tal usurpación, as leis que quixeron, impoñéndolle o xugo de que forzosamente as recibise nunha nova Constitución (...); e o que era verdadeiramente obra dunha fac- ción, revestíaselle (...) de vontade xeral, e por tal fíxose pasar a duns poucos sediciosos (...) que (...) oca- sionaron aos bos coidados e pesadumes (...).*

*Por tanto, oído o que unanimemente me teñen informado (...), declaro que o meu real ánimo é non soamente non xurar nin acceder á dita Constitución nin a decreto algún das Cortes xerais e extraor- dinarias e das ordinarias actualmente abertas, a saber, os que limiten os dereitos e prerrogativas da miña soberanía (...) senón declarar aquela Constitución e tales decretos nulos e de ningún valor nin efecto, agora nin en tempo algún, como se non houbesen pasado xamais tales actos.*

FERNANDO VII. **Decreto de anulación** [da Constitución e decretos das Cortes]. Valencia, 4-5-1814

PROPOSTA DE COMPOSICIÓN

O alumnado debe desenvolver o tema das Cortes de Cádiz e a Constitución de 1812 atendendo ós seguintes aspectos: o contexto da guerra de Independencia; ás razóns para a convocatoria de Cortes en Cádiz; explicar o seu labor lexislativo, así como as tendencias políticas dos deputados; indicar as dificultades atopadas para o establecemento do réxime liberal e demostrar que coñece o novo modelo político e social deseñado pola Constitución de 1812.

**Doc. 1.**

***A Suprema Xunta Gobernativa do reino á Nación española.*** *Españois:*

*As Provincias de España indignadas, cun movemento súbito e solemne alzáronse contra os agresores, e xuraron perecer primeiro que someterse a tan ignominiosa tiranía. O caso é único nos anais da nosa historia, imprevisto nas nosas leis, e case alleo dos nosos costumes. Cumpría dar unha dirección á forza pública, que correspondese á vontade e ós sacrificios do pobo; e esta necesidade creou as Xuntas Supremas nas Provincias, que reasumiron en si mesmas toda a autoridade, para afastar o perigo repelendo ó inimigo, e para conservar a tranquilidade interior.(…) As súas Xuntas respectivas nomearon Deputados que concorresen a formar este centro de autoridade; e en menos tempo que o que gastara o maquiavelismo francés en destruír o noso antigo goberno, veuse aparecer un novo, moito máis temible para el, na Xunta Central que vos fala agora.*

***Aranjuez, 26 de outubro de 1808***

**Doc. 2.**

*Os deputados que compoñen este Congreso, e que representan á nación española, decláranse lexitimamente constituídos en Cortes xerais e extraordinarias e que reside nelas a soberanía nacional.*

*As Cortes (...) recoñecen, proclaman e xuran de novo polo seu único e lexítimo rei ao señor don Fernando VII de Borbón; e declaran nula, de ningún valor nin efecto a cesión da Coroa que se di feita a favor de Napoleón, non só pola violencia que interveu naqueles actos inxustos e ilegais, senón principalmente por faltarlle o consentimento da nación.*

*Non convindo queden reunidos o poder lexislativo, o executivo e o xudicial, declaran as Cortes xerais e extraordinarias que se reservan o exercicio do poder lexislativo en toda a súa extensión*

CORTES DE CÁDIZ. **Decreto I.** 24-9-1810

**Doc. 3.**

*No nome de Deus todopoderoso, Pai, Fillo e Espírito Santo, autor e supremo lexislador da sociedade. As Cortes xerais e extraordinarias da nación española (...) decretan a seguinte Constitución (...):*

*Art.1. A nación española é a reunión de todos os españois de ambos hemisferios. (...)*

*Art.3. A soberanía reside esencialmente na nación e polo mesmo pertence a esta exclusivamente o dereito de establecer as súas leis fundamentais. (...)*

*Art.4. A nación está obrigada a conservar e protexer (...) a liberdade civil, a propiedade e os demais dereitos lexítimos de todos os individuos que a compoñen. (...)*

*Art.12. A relixión da nación española é e será perpetuamente a católica, apostólica, romana, única verdadeira (...) e prohibe o exercicio de calquera outra.*

*Art.14. O goberno da nación española é a monarquía moderada hereditaria.*